ai4bharat/Pralekha huggingface dataset:
रसायन एवं उर्वरक मंत्रालय
केंद्रीय रसायन और उर्वरक, नवीन एवं नवीकरणीय ऊर्जा राज्य मंत्री श्री भगवंत खुबा ने फिक्की संवाद सत्र को संबोधित किया
"ग्लोबल केमिकल्स एंड पेट्रोकेमिकल्स मैन्युफैक्चरिंग हब्स इन इंडिया  2021" पर शिखर सम्मेलन के दूसरे संस्करण की विवरण-पुस्तिकाका विमोचन किया
केंद्रीय रसायन और उर्वरक, नवीन एवं नवीकरणीय ऊर्जा राज्य मंत्री श्री भगवंत खुबा ने आज नई दिल्ली के शास्त्री भवन में फिक्की संवाद और जीसीपीएमएच 2021 के शुभारंभ सत्र को संबोधित किया। उन्होंने पशु खाद्य भंडारण उपलब्धता, कीटनाशकों के विवेकपूर्ण उपयोग और पेट्रोकेमिकल उद्योग में आत्मनिर्भरता प्राप्त करने से जुड़े विभिन्न प्रमुख मुद्दों पर अपने विचार व्यक्त किए।
मंत्री महोदय ने "ग्लोबल केमिकल्स एंड पेट्रोकेमिकल्स मैन्युफैक्चरिंग हब्स इन इंडिया" " पर शिखर सम्मेलन के दूसरे संस्करण की विवरण-पुस्तिका भी जारी की। इस कार्यक्रम का आयोजन फिक्की के सहयोग से रसायन और उर्वरक मंत्रालय के रसायन और पेट्रोकेमिकल विभाग द्वारा 25 नवंबर से 26 नवंबर 2021 तक नई दिल्ली में किया जाएगा।
रसायन, पेट्रोकेमिकल और फसल संरक्षण उद्योग प्रमुखों ने भारत को रसायनों और पेट्रोकेमिकल्स केन्द्र के तौर पर वैश्विक विनिर्माण के रूप में मान्यता दिलाने के लिए भारत को आत्मनिर्भर बनाने हेतु व्यापार शुल्क, पर्यावरण मुद्दों, शुल्क वापसी, फसल संरक्षण पंजीकरण, अनुसंधान एवं विकास और प्रौद्योगिकी जैसे क्षेत्रों के प्रमुख मुद्दों पर अपने विचार साझा किए। मंत्री महोदय ने उद्योग जगत की सभी चिंताओं और सिफारिशों पर भी ध्यानपूर्वक मनन किया।
इस कार्यक्रम में रसायन और उर्वरक मंत्रालय एवं फिक्की के वरिष्ठ अधिकारी उपस्थित थे।
वाणिज्य एवं उद्योग मंत्रालय
व्यवसाय और उद्योग के सभी पहलुओं के लिए नवाचारी समाधान आवश्यकः पीयूष गोयल
भारत की विकास गाथा के लिए सरकार और उद्योग के बीच निरंतर संवाद जरूरीः पीयूष गोयल
वाणिज्य और उद्योग मंत्री ने फिक्की की 92वीं एजीएम को संबोधित किया
वाणिज्य और उद्योग तथा रेल मंत्री श्री पीयूष गोयल ने कहा है कि उद्योग की बाधाओं और चिंताओं को दूर करने के लिए नवाचारी समाधान बहुत आवश्यक है।
श्री गोयल आज नई दिल्ली में फिक्की की 92वीं वार्षिक आम सभा की बैठक तथा वार्षिक व्यवसाय सम्मेलन को संबोधित कर रहे थे। उन्होंने भारत को 5 ट्रिलियन डॉलर की अर्थव्यवस्था बनाने के रोडमैप के बारे में कहा कि समय की आवश्यकता केवल व्यक्तिगत उद्योग की समस्याओं के समाधान का ही नहीं है, बल्कि समस्या के मूल से निपटने तथा स्थिर समाधान प्रदान करने की है, जिससे सभी उद्योगों के लिए व्यवसाय का बेहतर माहौल बन सके। उन्होंने कहा कि चाहे छोटी समस्या हो, यह बड़ी बाधा भारतीय उद्योग को इन्हें दूर करने में सरकार को मदद करनी चाहिए, ताकि भारत की विकास गाथा को आगे बढ़ाया जा सके।
उन्होंने उद्योग जगत से न केवल समस्याओं के नवाचारी समाधान की ओर देखने, बल्कि व्यवसाय तथा उद्योग के सभी पहलुओं में नवाचार में निवेश करने का आग्रह किया। उन्होंने कहा कि इससे भारतीय उद्योग की स्पर्धा में सुधार आएगा। श्री गोयल ने बताया कि अन्य देशों की तुलना में अनुसंधान और विकास में भारत का निवेश देश के जीडीपी का मामूली है। यह निवेश भारत के जीडीपी के 0.6 प्रतिशत से लेकर 0.7 प्रतिशत के ईर्दगिर्द बना हुआ है। उन्होंने कहा कि यह अमेरिका , चीन , इजराइल  तथा कोरिया  जैसे देशों के खर्च से कम है। उन्होंने कहा कि सरकार और उद्योग दोनों को अनुसंधान और विकास में निवेश करने की जरूरत है।
वाणिज्य और उद्योग मंत्री ने कहा कि उद्योग के सभी प्रकार के व्यवसाय में सरकार समर्थन देने के लिए तैयार है। उन्होंने कहा कि मुकदमेबाजी कम करने, पेटेंट पंजीकरण को फास्ट ट्रैक करने, व्यापार उपचार उपायों में तेजी लाने तथा नियामक वातावरण में सुधार करने वाले प्रणालीबद्ध समाधान को लागू करने की दिशा में प्रयास किए जा रहे हैं।
श्री गोयल ने बताया कि वाणिज्य मंत्री के तौर पर उन्होंने विभिन्न देशों से हुए मुक्त व्यापार समझौतों की समीक्षा प्रारंभ कर दिए हैं और भारत से होने वाले निर्यात में बाधा डालने वाले देशों की गैर-शुल्क बाधाओं की समीक्षा की जा रही है।
वाणिज्य और उद्योग मंत्री ने 90 वर्षों तक भारतीय उद्योग की सेवा करने के लिए फिक्की की सराहना की। उन्होंने कहा कि फिक्की सरकार और उद्योग के बीच सेतु के रूप में काम कर रहा है और भारत की विकास गाथा को आगे बढ़ाने में मदद कर रहा है।
रक्षा मंत्रालय
पश्चिमी वायु कमान में खिलाड़ियों का अभिनंदन
पश्चिमी वायु कमान मुख्यालय ने एयरफोर्स चैम्पियनशिप में शानदार प्रदर्शन करने वाले खिलाड़ियों का अभिनंदन करने के लिए एक कार्यक्रम का आयोजन किया। कार्यक्रम के दौरान एयर मार्शल सी हरि कुमार पीवीएसएम एवीएसएम वीएम वीएसएम एडीसी, एयर ऑफिसर कमांडिंग इन चीफ, पश्चिमी वायु कमान ने खिलाड़ियों का अभिनंदन किया और पदक विजेताओं तथा उनकी टीमों को 12 लाख रुपये प्रदान किये। इस कार्यक्रम में पश्चिमी वायु कमान के अन्य वरिष्ठ अधिकारियों और विभिन्न खिलाड़ियों ने भी भाग लिया।
पश्चिमी वायु कमान ने वायु सेना के जांबाजों में खेल भावना को अंतर्निविष्ट करने के लक्ष्य से साल भर विभिन्न खेल प्रतियोगिताओं का आयोजन किया। इंटर एरिया और एयर फोर्स चैम्पियनशिप्स ऐसे आयोजन हैं, जहां प्रतिभाओं की पहचान की जाती है, ताकि उन्हें सर्वोच्च स्तरों पर प्रदर्शन करने के लिए तैयार किया जा सके। समय-समय पर वायु सेना के अनेक जांबाजों ने एयर फोर्स चैम्पियनशिप्स में अपना लोहा साबित किया है और इसके बाद सर्विसेज में वायु सेना का प्रतिनिधित्व किया है तथा अनेक राष्ट्रीय और अंतर्राष्ट्रीय स्पर्धाओं में भी भाग लिया है।
हाल ही में सम्पन्न एयर फोर्स चैम्पियनशिप 2018-19 में, पश्चिमी वायु कमान के जवानों ने बेहतरीन प्रदर्शन किया। 18 स्पर्धाओं में से पश्चिमी वायु कमान ने तीन स्पर्धाओं में प्रथम, 8 स्पर्धाओं में द्वितीय तथा चार आयोजनों में तृतीय स्थान प्राप्त किये हैं। पश्चिमी वायु कमान के खिलाडि़यों ने 25 स्वर्ण, 18 रजत और 12 कांस्य पदक प्राप्त किये।
एयर फोर्स चैम्पियनशिप के अलावा वायु सेना के जवानों ने विभिन्न अंतर्राष्ट्रीय स्पर्धाओं में भी हिस्सा लिया है और राष्ट्र को गौरवांवित किया है। हाल ही में सार्जेंट एस.रिजवी ने मैक्सिको में आयोजित आईएसएसएफ वर्ल्ड कप प्रतियोगिता में स्वर्ण पदक, जकार्ता में आयोजित एशियाई खेल 2018 में सार्जेंट दीपक ने रजत पदक जीता। राष्ट्रमंडल खेल 2018 में जूनियर वारेंट ऑफिसर रवि कुमार ने कांस्य पदक हासिल किया और दक्षिण कोरिया में आयोजित आईएसएसएफ विश्व कप प्रतियोगिता में प्रमुख एयरक्राफ्ट्समैन गौरव राणा ने कांस्य पदक प्राप्त किया।
उपभोक्ता कार्य, खाद्य एवं सार्वजनिक वितरण मंत्रालय
पीएमजीकेएवाई VII, एनएफएसए अन्य योजनाओं की आवश्यकताओं को पूरा करने के लिए भारतीय खाद्य निगम के पास पर्याप्त खाद्यान्न स्टॉक है: केंद्र
01.04.2023 को एफसीआई के पास बफर मानदंड से अधिक खाद्यान्न भंडार होगा
भारतीय खाद्य निगम  के पास एनएफएसए अन्य योजनाओं और पीएमजेकेवाई की अतिरिक्त आवश्यकता को पूरा करने के लिए खाद्यान्न का पर्याप्त भंडार है। आज की तारीख में एफसीआई के पास सेंट्रल पूल में लगभग 232 लाख मीट्रिक टन  गेहूं और 209 एलएमटी चावल है।
1 अप्रैल 2023 को एनएफएसए अन्य कल्याणकारी योजनाओं और पीएमजीकेएवाई चरण VII के तहत स्टॉक की आवश्यकता को पूरा करने के बाद भी एफसीआई के पास बफर मानदंडों से अधिक आराम से स्टॉक होगा। अनुमान है कि 1 अप्रैल 2023 तक, लगभग 113 लाख मीट्रिक टन गेहूं और 236 लाख मीट्रिक टन चावल सभी आवश्यकताओं को पूरा करने के बाद केंद्रीय पूल में 75 लाख मीट्रिक टन गेहूं और 136 लाख मीट्रिक टन चावल के बफर मानदंडों के मुकाबले उपलब्ध होंगे।
पीएमजीकेएवाई के लिए अतिरिक्त आवश्यकता को पूरा करने के लिए एफसीआई पूरी तरह से तैयार है और देश के सभी क्षेत्रों में खाद्यान्न की आपूर्ति के लिए अधिशेष से घाटे वाले क्षेत्रों में स्टॉक को भरने में तेजी लाई जाएगी।
पीएमजीकेएवाई चरण VII  के तहत एनएफएसए के तहत कवर किए गए 79.75 करोड़ लाभार्थियों के बीच अक्टूबर 2022 से दिसंबर 2022 के दौरान कुल 119.62 एलएमटी खाद्यान्न  वितरित किया जाना है।
2021 में माननीय प्रधानमंत्री द्वारा की गई जन-समर्थक घोषणा और पीएमजीकेएवाई भारत सरकार में अतिरिक्त खाद्य सुरक्षा के सफल कार्यान्वयन के अनुसरण में। भारत सरकार ने PMGKAY VII को अक्टूबर 2022 से दिसंबर 2022 तक 3 महीने की और अवधि के लिए बढ़ा दिया है।
सड़क परिवहन एवं राजमार्ग मंत्रालय
विंटेज मोटर वाहनों की पंजीकरण प्रक्रिया को औपचारिक रूप दिया गया
केन्द्रीय सड़क परिवहन और राजमार्ग मंत्री श्री नितिन गडकरी ने कहा है कि पुराने  वाहनों को बढ़ावा देने और इस विरासत को संरक्षित रखने के उद्देश्य से, विंटेज मोटर वाहनों की पंजीकरण प्रक्रिया को औपचारिक रूप दिया गया है। उन्होंने एक ट्वीट में कहा कि विभिन्न राज्यों में पंजीकरण-प्रक्रिया को विनियमित करने के लिए कोई नियम मौजूद नहीं है। नए नियम, पहले से पंजीकृत वाहनों के लिए पुराने नंबर को बनाए रखने और नए पंजीकरण के लिए "वीए" श्रृंखला  समेत सरल प्रक्रिया की सुविधा देंगे।
सड़क परिवहन और राजमार्ग मंत्रालय ने विंटेज मोटर वाहनों की पंजीकरण प्रक्रिया को औपचारिक रूप देते हुए सीएमवीआर, 1989 में संशोधन किया है। इसका उद्देश्य भारत में पुराने वाहनों की विरासत को संरक्षित और बढ़ावा देना है।
मुख्य विशेषताएं
- सभी 2/4 पहिया, 50+ वर्ष पुराने, अपने मूल रूप में सुरक्षित रखे गए और जिनमें कोई महत्वपूर्ण बदलाव नहीं हुआ है, उन्हें विंटेज मोटर वाहन के रूप में मान्यता दी जायेगी।
- पंजीकरण/पुन: पंजीकरण के लिए आवेदन फॉर्म 20 के अनुसार जमा किया जाएगा और इसके साथ बीमा पॉलिसी, आवश्यक शुल्क, आयातित वाहनों के मामले में एंट्री बिल और भारत में पहले से पंजीकृत वाहन के मामले में पुरानी आर सी जमा की जानी चाहिए।
- राज्य पंजीकरण प्राधिकरण द्वारा 60 दिनों के भीतर फॉर्म 23ए के अनुसार पंजीकरण का प्रमाण पत्र जारी किया जाएगा।
- पहले से पंजीकृत वाहन अपने मूल पंजीकरण चिह्न को बरकरार रख सकते हैं। हालांकि, नए पंजीकरण के लिए, पंजीकरण चिह्न "एक्सएक्स वीए वाईवाई 8" के रूप में निर्दिष्ट किया जाएगा, जहां वीए विंटेज के लिए है, एक्सएक्सराज्य कोड है, वाईवाईदो-अक्षर की श्रृंखला होगी और "8" राज्य पंजीकरण प्राधिकरण द्वारा आवंटित 0001 से 9999 के बीच की संख्या होगी।
- नया पंजीकरण शुल्क- 20,000 रुपये और बाद में पुन: पंजीकरण के लिए 5,000 रुपये।
- नियमित/व्यावसायिक उद्देश्यों के लिए, विंटेज मोटर वाहनों का संचालन सड़कों पर नहीं किया जा सकेगा।
एमजी/एएम/जेके/डीसी
(Visitor Counter : 867
भारतीय प्रतिस्पर्धा आयोग
सीसीआईने ऑस्टिन होल्डको, जीआईसी इन्वेस्टर और सीपीपीआईबी इन्वेस्टर द्वारा वर्चुसा कॉरपोरेशन में 100 प्रतिशत इक्विटी हिस्सेदारी के अधिग्रहण और संयुक्त नियंत्रण के प्रस्तावित संयोजन को मंजूरी दी
 ने ऑस्टिन होल्डको, जीआईसी इन्वेस्टर और सीपीपीआईबी इन्वेस्टर द्वारा वर्चुसा कॉरपोरेशनमें 100 प्रतिशत इक्विटी हिस्सेदारी के अधिग्रहण और संयुक्त नियंत्रण से सम्बंधित प्रस्तावित संयोजन को मंजूरी दी।
प्रस्तावित संयोजन बैरिंग प्राइवेट इक्विटी एशिया  , एटैगो इन्वेस्टमेंट पीटीई लिमिटेड  और सीपीपी इनवेस्टमेंट बोर्ड प्राइवेट होल्डिंग्स  इंक  द्वारा वर्चुसा कॉरपोरेशन  में 100 प्रतिशत इक्विटी हिस्सेदारी के अधिग्रहण और संयुक्त नियंत्रण से संबंधित है।
ऑस्टिन होल्डको डेलावेयर में निगमित एक कंपनी है। यह वर्तमान में कोई व्यावसायिक गतिविधि नहीं करती है। बीपीईएएक अंतर्राष्ट्रीय निजी इक्विटी फर्म है, जो मुख्य रूप से एशिया में निजी इक्विटी निवेश करती है।
जीआईसी इन्वेस्टर, एपस्टार इन्वेस्टमेंट पीटीई लिमिटेड के पूर्ण स्वामित्व में है। एपस्टार इन्वेस्टमेंट पीटीई लिमिटेड, जीआईसी  प्राइवेट लिमिटेड के पूर्ण स्वामित्व में है। जीआईसी इन्वेस्टर एक विशेष प्रयोजन कंपनी है, जिसे सिंगापुर में एक निजी लिमिटेड कंपनी के रूप में गठित किया गया है, जो जीआईसी स्पेशल इन्वेस्टमेंट प्राइवेट लिमिटेड द्वारा प्रबंधित निवेश होल्डिंग कंपनियों के समूह का हिस्सा है।
सीपीपीआईबी इन्वेस्टर कनाडा का एक कॉरपोरेशन है और कनाडा पेंशन प्लान इन्वेस्टमेंट बोर्ड की पूर्ण स्वामित्व वाली सहायक कंपनी है। यह एक निवेश होल्डिंग कंपनी है, जो परिसंपत्तियों के विविध पोर्टफोलियो में निवेश करती है।
वर्चुसा एक वैश्विक सूचना प्रौद्योगिकी सेवा कंपनी है। अपनी सहायक कंपनियों के माध्यम से वर्चुसाभारत मेंआईटी सेवाएँ प्रदान करती है, जिसमें एप्लिकेशन आउटसोर्सिंग सेवा, व्यापार और आईटी परामर्श सेवा, प्रौद्योगिकी कार्यान्वयन सेवा, प्रणाली एकीकरण, डिजिटल इंजीनियरिंग, क्लाउड समाधान आदि शामिल हैं।
सीसीआई का विस्तृत आदेश जल्द ही जारी किया जायेगा।
गृह मंत्रालय
गृह मंत्रालय ने कोविड-19 से लड़ने के लिए राष्ट्रव्यापी लॉकडाउन के बारे में दिशा-निर्देशों को लेकर परिशिष्ट जारी किया
कृषि परिचालन से संबंधित अतिरिक्त आवश्यक वस्तुओं और सेवाओं को छूट सूची में शामिल किया गया
गृह मंत्रालय ने कोरोना वायरस से लड़ने के लिए राष्ट्रव्यापी लॉकडाउन के बारे में सभी मंत्रालयों/ विभागों को दिशा-निर्देशों के साथ-साथ एक परिशिष्ट  भी जारी किया है।
इस दूसरे परिशिष्ट में 21 दिनों के लॉकडाउन के संबंध में आपदा प्रबंधन अधिनियम के तहत छूट प्राप्त कृषि कार्यों से संबंधित आवश्यक वस्तुओं एवं सेवाओं की अतिरिक्त श्रेणियों को रखा गया है। इसे नीचे दिए गए लिंक पर देखा सकता है।
दूसरे परिशिष्ट के दस्तावेज के लिए यहां क्लिक करें
कृषि एवं किसान कल्याण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
केएमएस खरीद प्रक्रिया के तहत 70311.78 करोड़ के एमएसपी मूल्य की धान की खरीद की गई है जिससे लगभग 40.53 लाख धान के किसान लाभान्वित हुए हैं
वर्तमान खरीफ विपणन सीजन  2020-21 के दौरान, सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है।
खरीफ 2020-21 के लिए धान की खरीद, पंजाब, हरियाणा, उत्तर प्रदेश, तेलंगाना, उत्तराखंड, तमिलनाडु, चंडीगढ़, जम्मू एवं कश्मीर, केरल, गुजरात, आंध्र प्रदेश, ओडिशा, मध्यप्रदेश, महाराष्ट्र और बिहार जैसे राज्यों एवं केन्द्र शासित प्रदेशों में सुचारु रूप से चल रही है। पिछले वर्ष के 308.57 लाख मीट्रिक टन की तुलना में इस वर्ष 11 दिसंबर 2020 तक 372.41 लाख मीट्रिक टन से अधिक धान की खरीद की जा चुकी है और इस प्रकार पिछले वर्ष के मुकाबले धान की खरीद में 20.68 प्रतिशत से अधिक की वृद्धि दर्ज की गई है। कुल 372.41 लाख मीट्रिक टन की खरीद में से अकेले पंजाब ने 202.77 लाख मीट्रिक टन का योगदान दिया है जो कि कुल खरीद का 54.45 प्रतिशत है।
कुल 70311.78 करोड़ रुपये के एमएसपी मूल्य के साथ वर्तमान में जारी केएमएस खरीद प्रक्रिया से लगभग 40.53 लाख किसान अभी तक लाभान्वित हो चुके हैं।
इसके अलावा, राज्यों से प्रस्ताव के आधार पर खरीफ विपणन सीजन 2020 के लिए तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तर प्रदेश, ओडिशा, राजस्थान और आंध्र प्रदेश राज्यों से मूल्य समर्थन योजना  के तहत 48.11 लाख मीट्रिक टन दलहन और तिलहन की खरीद के लिए मंजूरी दी गई थी। इसके अलावा, आंध्र प्रदेश, कर्नाटक, तमिलनाडु और केरल राज्यों के लिए खोपरे  की 1.23 लाख मीट्रिक टन की खरीद को भी मंजूरी दी गई। पीएसएस के तहत अन्य राज्य/केन्द्र शासित प्रदेशों से खरीद के प्रस्तावों की प्राप्ति पर दलहन, तिलहन और खोपरे के लिए भी मंजूरी दी जाएगी ताकि अधिसूचित फसल अवधि के दौरान बाजार दर एमएसपी से कम होने की स्थिति में वर्ष 2020-21 के लिए अधिसूचित एमएसपी के आधार पर इन फसलों के एफएक्यू ग्रेड की खरीद, राज्य की ओर से नामित खरीद एजेंसियों के माध्यम से केंद्रीय नोडल एजेंसियों द्वारा संबंधित राज्यों/केंद्र शासित प्रदेशों में सीधे पंजीकृत किसानों से की जा सके।
11 दिसंबर 2020 तक सरकार ने अपनी नोडल एजेंसियों के माध्यम से 829.57 करोड़ रुपये की एमएसपी मूल्य वाली मूंग, उड़द, मूंगफली की फली और सोयाबीन की 154423.46 मीट्रिक टन की खरीद की है जिससे तमिलनाडु, महाराष्ट्र गुजरात, हरियाणा और राजस्थान के 87,024 किसान लाभान्वित हुए।
इसी तरह, 11 दिसंबर 2020 तक 52.40 करोड़ रुपये के एमएसपी मूल्य पर 5089 मीट्रिक टन खोपरे  की खरीद की गई है, जिससे कर्नाटक और तमिलनाडु के 3,961 किसान लाभान्वित हुए हैं जबकि पिछले वर्ष इसी अवधि के दौरान 293.34 मीट्रिक टन खोपरे की खरीद की गई थी। खोपरे और उड़द के संदर्भ में, अधिकांश प्रमुख उत्पादक राज्यों में दरें एमएसपी से अधिक हैं। संबंधित राज्य/केन्द्र शासित प्रदेश की सरकारें खरीफ की फसल दलहन और तिलहन के संबंध में आवक के आधार पर संबंधित राज्यों द्वारा तय की गई तारीख से खरीद शुरू करने के लिए आवश्यक व्यवस्था कर रही है।
पंजाब, हरियाणा, राजस्थान, मध्य प्रदेश, महाराष्ट्र, गुजरात, तेलंगाना, आंध्र प्रदेश, ओडिशा और कर्नाटक राज्यों में एमएसपी के तहत बीज कपास  की खरीद प्रक्रिया सुचारु रूप से चल रही है। 11 दिसंबर 2020 तक 4743142 कपास की गांठें खरीदी गईं जिनका मूल्य 13879.27 करोड़ रुपये हैं जिससे 9,27,300 किसान लाभान्वित हुए हैं।
वित्त मंत्रालय
सीबीआईसी के अध्यक्ष श्री विवेक जौहरी ने भारतीय राजस्व सेवा  अधिकारियों के 71वें बैच के दीक्षांत समारोह की अध्यक्षता की
दीक्षांत समारोह के अंतर्गत भारतीय राजस्व सेवा  अधिकारियों के 71वें बैच के प्रोफेशनल प्रशिक्षण का समापन आज राष्ट्रीय सीमा शुल्क, अप्रत्यक्ष कर एवं नारकोटिक्स , फरीदाबाद में संपन्न हुआ। 71वें बैच में 35 अधिकारी हैं, जिनमें 10 महिला अधिकारी शामिल हैं। ये युवा अधिकारी आजादी के पश्चात् अप्रत्यक्ष कराधान प्रणाली में भारत के सबसे प्रतिष्ठित सुधार, वस्तु एवं सेवा कर  को संचालित करने की कमान संभालेंगे।
सी.बी.आई.सी. के अध्यक्ष श्री विवेक जौहरी ने समारोह की अध्यक्षता की। उन्होंने गार्ड ऑफ ऑनर प्राप्त किया एवं परेड का निरीक्षण किया।
अपने समापन भाषण में सीबीआईसी के अध्यक्ष ने अधिकारियों को हमेशा याद रखने का आह्वान किया कि यह उनके प्रशिक्षण का अंत हो सकता है लेकिन निश्चित रूप से उनकी शिक्षा का अंत नहीं होना चाहिए। उन्होंने अधिकारियों को साहसिक निर्णय लेने के लिए प्रोत्साहित किया और आगे की चुनौतियों का सामना करने के लिए संगठन को डेटा संचालित बनाने की आवश्यकता पर बल दिया।
श्री जौहरी ने सफलतापूर्वक प्रशिक्षण पूरा करने के लिए 71वें बैच को बधाई दी और एक संपूर्ण व्यक्ति के रूप में विकसित करने के लिए अधिकारियों के परिवारों के योगदान को भी स्वीकार किया।
एनएसीआईएन के प्रधान महानिदेशक श्री हिमांशु गुप्ता ने स्वागत स्वागत भाषण किया। उन्होंने कड़ी मेहनत के महत्व एवं उनके प्रोफेशनल जीवन में एक अच्छी कार्य नीति बनाए रखने पर जोर दिया।
सदस्य  श्रीमती संगीता शर्मा ने अपने संबोधन में 71वें बैच के प्रशिक्षु अधिकारियों से आग्रह किया कि वे सौंपे गए कार्य को उत्साहपूर्वक करें और देश की सेवा के लिए प्रेरित रहें। उन्होंने कोविड-19 महामारी का मुकाबला करने और अकादमी में अपने प्रशिक्षण के लिए प्रतिबद्ध रहने हेतु बैच द्वारा प्रदर्शित असाधारण धैर्य और साहस की सराहना की।
दीक्षांत समारोह के दौरान, प्रशिक्षण के विभिन्न क्षेत्रों में उत्कृष्ट प्रदर्शन करने वाले पांच प्रशिक्षु अधिकारियों को उनकी असाधारण उपलब्धियों के लिए पदक से सम्मानित किया गया। श्री गजराज बछावत को सर्वश्रेष्ठ समग्र प्रदर्शन के लिए वित्त मंत्री स्वर्ण पदक प्रदान किया गया।
संघ लोक सेवा आयोग
राष्ट्रीय रक्षा अकादमी और नौसेना अकादमी परीक्षा , 2023 - की लिखित परीक्षाओं के परिणामों की घोषणा
संघ लोक सेवा आयोग द्वारा 16 अप्रैल, 2023 को आयोजित राष्ट्रीय रक्षा अकादमी और नौसेना अकादमी परीक्षा , 2023 के लिखित भागों के परिणाम के आधार पर निम्नलिखित अनुक्रमांक वाले उम्मीदवारों ने 2 जनवरी, 2024 से आरंभ होने वाले राष्ट्रीय रक्षा अकादमी के 151वें कोर्स तथा नौसेना अकादमी के 113वें कोर्स के लिए सेना, नौसेना एवं वायु सेना विंग में प्रवेश के लिए रक्षा मंत्रालय के सेवा चयन बोर्ड  द्वारा साक्षात्कार के लिए अर्हता प्राप्त की है। परिणाम आयोग की वेबसाइट www.upsc.gov.in पर भी उपलब्ध है।
उन सभी प्रत्याशियों की उम्मीदवारी, जिनके रोल नंबर सूची में दर्शाए गए हैं, अनंतिम हैं। परीक्षा में उनके प्रवेश की शर्तों के अनुसार, ‘‘उम्मीदवारों से अनुरोध है कि वे लिखित परीक्षा की घोषणा के दो सप्ताह के भीतर भारतीय सेना भर्ती वेबसाइट joinindianarmy.nic.in पर अपना ऑनलाइन पंजीकरण दर्ज करायें। सफल उम्मीदवारों को तब एसएसबी साक्षात्कार के चयन केंद्र और तिथियों का आवंटन किया जाएगा जो पंजीकृत ई-मेल आईडी पर सूचित की जाएगी। कोई भी उम्मीदवार, जिसने पहले ही साइट पर पंजीकरण करा रखा है, उसे ऐसा करने की आवश्यकता नहीं है। किसी भी पूछताछ/लॉगइन समस्या के मामले में ई-मेल को dir-recruiting6-mod[at]nic[dot]in पर अग्रेषित किया जाए।‘‘
‘‘उम्मीदवारों से एसएसबी साक्षात्कार के दौरान संबंधित सेवा चयन बोर्डों  को आयु एवं शैक्षणिक योग्यता के मूल प्रमाण पत्र जमा करने का भी आग्रह किया जाता है।” उम्मीदवारों को संघ लोक सेवा आयोग को मूल प्रमाण पत्र नहीं भेजना चाहिए। किसी भी अधिक जानकारी के लिए, उम्मीदवार आयोग के गेट ‘सी’ के पास सुविधा काउंटर से व्यक्तिगत रूप से या टेलीफोन नंबरों 011-23385271/011-23381125/011-23098543 पर किसी भी कार्य दिवस के दौरान सुबह 10 बजे से सायं 5 बजे के बीच संपर्क कर सकते हैं। एसएसबी/साक्षात्कार से संबंधित मामले के अतिरिक्त उम्मीदवार पहली पसंद के रूप में सेना के लिए टेलीफोन नंबर 011-26175473 पर या joinindianarmy.nic.in पर, पहली पसंद के रूप में नौसेना/नौसेना अकादमी के लिए टेलीफोन नंबर 011-23010097/ Email: officer-navy[at]nic[dot]in या joinindiannavy.gov.in और पहली पसंद के रूप में वायु सेना के लिए टेलीफोन नंबर 011-23010231 Extn. 7645/7646/7610 या www.careerindianairforce.cdac.in पर संपर्क कर सकते हैं।
अंतिम परिणाम के प्रकाशन की तिथि से पंद्रह  दिनों के भीतर आयोग की वेबसाइट पर उम्मीदवार की मार्कशीट डाल दी जाएगी।  और वेबसाइट पर तीस  दिनों की अवधि के लिए उपलब्ध रहेगी।
पूरे परिणाम के लिए यहां क्लिक करें
<><><><>
एमजी/एमएस/आरपी/डीवी
(Visitor Counter : 44
विज्ञान एवं प्रौद्योगिकी मंत्रालय
सीएसआईआर-एनआईएससीपीआर में सप्ताह भर तक चलने वाला योग दिवस समारोह प्रारंभ हुआ
नई दिल्ली के सीएसआईआर-राष्ट्रीय विज्ञान संचार और नीति अनुसंधान संस्थान  ने स्वस्तिक टीम के साथ मिलकर अंतर्राष्ट्रीय योग दिवस 2022 के भाग के रूप में एक सप्ताह तक चलने वाले समारोह की शुरुआत की। इस अवसर पर 17 जून 2022 को वर्चुअल माध्यम से "योग की वैज्ञानिक समझ" विषय पर एक सेमिनार का आयोजन किया गया। सीएसआईआर-एनआईएससीपीआर वरिष्ठ वैज्ञानिक और स्वस्तिक परियोजना की समन्वयक डॉ चारु लता ने शुरुआती भाषण दिया। उन्होंने योग के इतिहास और इसे वैश्विक मंच पर लाने में माननीय प्रधानमंत्री श्री नरेन्द्र मोदी द्वारा निभाई गई भूमिका के बारे में विस्तार से बताया।
सीएसआईआर-एनआईएससीपीआर की निदेशक प्रो रंजना अग्रवाल ने अतिथियो और अन्य गणमान्य व्यक्तियों का स्वागत किया। अपने संबोधन में उन्होंने जोर देकर कहा कि योग हमें शरीर, मन और दुनिया के साथ मानवीय संबंधों को संतुलित करने में सक्षम बनाता है। योग में ध्यान, संयम, अनुशासन एवं दृढ़ता सभी मूल्यों पर बल दिया जाता है। जब समुदायों और समाजों द्वारा इसे बड़े पैमाने पर किया जाता है, तो योग दीर्घकालिक स्थिरता का मार्ग प्रदान करता है। उन्होंने बताया कि बड़े पैमाने पर जीनोमिक अध्ययनों ने मानव कल्याण पर ध्यान के सकारात्मक प्रभाव की पुष्टि की है। रंजना ने कहा कि इस वर्ष अंतर्राष्ट्रीय योग दिवस की थीम "मानवता के लिए योग" की भावना को ध्यान में रखते हुए सीएसआईआर-एनआईएससीपीआर स्वस्थ जीवन जीने के लिए योग के लाभों के बारे में जनता को जागरूक करने के उद्देश्य से एक सप्ताह तक चलने वाले समारोह की योजना बना रहा है। प्रो रंजना ने सीएसआईआर-एनआईएससीपीआर की स्वस्तिक पहल के बारे में भी बताया, जिसका उद्देश्य लोकप्रिय चैनलों के माध्यम से समाज को वैज्ञानिक आधार के साथ भारत के पारंपरिक ज्ञान का संचार करना है।
प्रमुख व्याख्यान प्रसिद्ध योग विशेषज्ञ भारत सरकार के दूरसंचार विभाग में एनटीआईपीआरआईटी निदेशक  श्री सुभाष केसरवानी द्वारा दिया गया। अपने संबोधन में श्री केसरवानी ने योग का अभ्यास कर शरीर को विषाक्त पदार्थों से मुक्त और मस्तिष्क को तनाव मुक्त रखने पर जोर दिया। उन्होंने स्वस्थ आहार तथा नियमित व्यायाम दिनचर्या पर चर्चा की ताकि शरीर की प्रतिरोधक क्षमता में सुधार हो और बीमारियों से लड़ने के लिए इसे सशक्त बनाया जा सके। व्याख्यान के बाद एक संवादात्मक सत्र आयोजित हुआ, जिसमें प्रतिभागियों ने योग विशेषज्ञ श्री केसरवानी के साथ विभिन्न योग प्रथाओं के बारे में अपने विचार साझा किये और प्रश्न पूछे।
कार्यक्रम का समापन सीएसआईआर-एनआईएससीपीआर की वरिष्ठ प्रधान वैज्ञानिक सुश्री चारू वर्मा के धन्यवाद ज्ञापन के साथ हुआ। इस कार्यक्रम में सीएसआईआर-एनआईएससीपीआर के कर्मचारियों एवं छात्रों ने भाग लिया और फेसबुक तथा यूट्यूब पर इसका सीधा प्रसारण किया गया।
संचार एवं सूचना प्रौद्योगिकी मंत्रालय
दिल्ली डाक सर्किल ने किया दिवाली, क्रिसमस एवं नई साल के पत्रों/डाक के लिए विशेष प्रबंध
दिल्ली डाक सर्किल ने दिवाली, क्रिसमस एवं नई साल के पत्रों/डाक के लिए विशेष प्रबंध किए है। दिल्ली के निम्नलिखित 34 डाकघरों एवं दिल्ली रेल डाक सेवा,  तथा नई दिल्ली, रेल डाक सेवा  कार्यालयो में निम्नलिखित दिनांक तक दुसरे राज्यों एवं दिल्ली के लिए दिवाली, क्रिसमस एवं नई साल डाक पोस्ट करने की अंतिम तारीख है| जनता का इन केन्द्रों पर डाक पोस्ट करने के लिए स्वागत हैं।
दिवाली डाक
- 20.10.2022 तक दूसरे राज्यों के लिए दिवाली डाक पोस्ट करने की अंतिम तारीख है।
- 21.10.2022 तक दिल्ली के लिए दिवाली डाक पोस्ट करने की अंतिम तारीख है।
क्रिसमस डाक
- 21.12.2022 तक दूसरे राज्यों के लिए क्रिसमस डाक पोस्ट करने की अंतिम तारीख है।
- 22.12.2022 तक दिल्ली के लिए क्रिसमस डाक पोस्ट करने की अंतिम तारीख है।
नई साल डाक
- 27.12.2022 तक दूसरे राज्यों के लिए नई साल डाक पोस्ट करने की अंतिम तारीख है।
- 28.12.2022 तक दिल्ली के लिए नई साल डाक पोस्ट करने की अंतिम तारीख है|
- अशोक विहार प्रधान डाकघर 20. मलकागंज डाकघर
- कृष्णा नगर प्रधान डाकघर 21. मायापुरी डाकघर
- लोधी रोड प्रधान डाकघर 22. महरौली डाकघर
- कालकाजी प्रधान डाकघर 23. नई सब्जी मण्डी डाकघर
- इन्द्रप्रस्थ प्रधान डाकघर 24. पटेल नगर डाकघर
- संसद मार्ग प्रधान डाकघर 25. पश्चिम विहार डाकघर
- नारायणा इण्ड. एस्टेट. प्रधान डाकघर 26. रोहिणी डाकघर
- रमेश नगर प्रधान डाकघर 27. आर. के. पुरम. से.-5 डाकघर
- सरोजनी नगर प्रधान डाकघर 28. राष्ट्रपति भवन डाकघर
- सिविल लाईन्स डाकघर 29. सीलमपुर डाकघर
- चाणक्यपुरी डाकघर 30. एस. आर. टी. नगर
- दिल्ली जी.पी.ओ. 31. सरस्वती विहार डाकघर
- दिल्ली कैन्ट डाकघर 32. श्री निवासपुरी डाकघर
- हौज खास डाकघर 33. आर.के.पुरम.
- जनकपुरी डाकघर 34. नई दिल्ली जी.पी.ओ.
- करोलबाग डाकघर 35. दिल्ली.आर.एस.टी.एम.ओ.
- केशव पुरम/ओकार नगर डाकघर 
- लाजपत नगर डाकघर 36. नई दिल्ली आर.एस.टी.एम.ओ.
- मालवीय नगर डाकघर